
Ministru kabineta rīkojums Nr. 1039
Rīgā 2024. gada 3. decembrī (prot. Nr. 51 33. §)
Par vienreizējas iemaksas veikšanu Starptautiskās Krimināltiesas Cietušo trasta fondā
· 1. Atbalstīt Tieslietu ministrijas priekšlikumu veikt vienreizēju brīvprātīgo iemaksu Starptautiskās Krimināltiesas Cietušo trasta fondā 150 000 euro apmērā no Tieslietu ministrijai piešķirtajiem valsts budžeta līdzekļiem.
· 2. Atļaut Tieslietu ministrijai 2024. gadā pārdalīt finansējumu 150 000  euro apmērā no 2024.–2026. gada prioritārajam pasākumam "Latvijas Republikas kapacitātes un lomas stiprināšana starptautisko tiesību jautājumos, tostarp Ukrainas tiesiskais atbalsts" piešķirtā finansējuma, lai veiktu šā rīkojuma 1. punktā minēto iemaksu.
· 3. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 2. punktam.
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju  par šā rīkojuma 2. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

